jkorsvik/nowiki_second_scrape_merged huggingface dataset:
Dipelicus fastigatus

Dipelicus fastigatus er en bille som hører til familien skarabider (Scarabaeidae).


== Utseende ==
En middelsstor (21-29 millimeter), kraftig, blankt mørkbrun hornbille. Hannen har et krumt horn i pannen og en flat grop foran på pronotum, denne er omkranset av tre korte horn. Oversiden er fint punktert, tett på pronotum og spredt på dekkvingene.


== Levevis ==
Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.


== Utbredelse ==
Arten er kjent fra Java, Lombok, Flores, Sumba og Sulawesi.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Pentodontini Mulsant, 1842
Slekten Dipelicus Hope, 1845
Dipelicus fastigatus Endrödi, 1969


== Kilder ==
Silvestre, G. (2015) Révision des Dipelicus du groupe optatus (Sharp, 1875) (Coleoptera, Dynastidae). Coléoptères 21: 127-146. [1]
Dynastidae du monde- sjekkliste over artene


== Eksterne lenker ==
(en) Dipelicus fastigatus i Encyclopedia of Life 
(en) Dipelicus fastigatus i Global Biodiversity Information Facility 
Dipelicus fastigatus – detaljert informasjon på Wikispecies 
(en) Dipelicus – kategori av bilder, video eller lyd på Commons
Roma (film)

Roma er en meksikansk dramafilm fra 2018 laget av Alfonso Cuarón. Cuarón har skrevet, regissert, filmet, produsert og samredigert filmen, som er løst basert på oppveksten hans. Navnet på filmen kommer fra området Colonia Roma  i Mexico by.
Filmen hadde premiere 30. august 2018 under filmfestivalen i Venezia, hvor den vant Gulløven. Filmen hadde ordinær premiere på Netflix 14. desember 2018.Filmen fikk toppkarakter i en rekke norske riksaviser, blant annet Aftenposten, Dagbladet og VG. Roma ble kåret til årets beste film av Rolling Stone Magazine og TIME Magazine, samt av Manohla Dargis i The New York Times.Den norske professoren Kjartan Halvorsen har en kreditert rolle i filmen. Han spiller norske Ove Larsen som fremfører sangen «Barndomsminne frå Nordland».


== Handling ==
I 1970 var Cleodegaria Cleo Gutiérrez en hushjelp for en husholdning som tilhører øvre middelklasse i Colonia Roma-området i Mexico by. Hun og en annen hushjelp, Adela, snakker Mixtekisk når de er sammen, men spansk i nærvær av familien: moren Sofia, faren Antonio, bestemor Teresa, og deres fire barn. Når Antonio, en doktor, velger å bli værende i Quebec etter en konferanse, blir problemene i ekteskapet mellom ham og Sofia åpenbare.
Når Cleo forteller kjæresten Fermín at hun kan være gravid, forlater han henne på en kino. Sofia tar henne med til sykehuset. Sofía forsøker å skjule ektemannens utroskap for barna deres, men sønnen hennes Paco får senere vite sannheten. Fermín nekter å erkjenne at babyen egentlig er hans, og truer med å slå Cleo og barnet deres hvis hun forsøker å finne ham igjen.


== Utmerkelser ==
Roma vant Golden Globe for beste fremmedspråklige film under utdeligen 6. januar 2019. Cuaron vant prisen for beste spillefilmregissør.Under den 91. Oscar-utdelingen i Hollywood i februar 2019 var filmen nominert i ti kategorier. Den fikk tre priser: som beste fremmedspråklige film, for beste regi og beste foto.


== Medvirkende ==
Yalitza Aparicio som Cleodegaria «Cleo» Gutiérrez
Marina de Tavira som Sofia
Fernando Grediaga som Antonio
Jorge Antonio Guerrero som Fermín
Marco Graf som Pepe
Daniela Demesa som Sofi
Diego Cortina Autrey som Toño
Carlos Peralta som Paco
Nancy García som Adela
Verónica García som Teresa
José Manuel Guerrero Mendoza som Ramón
Latin Lover som Professor Zovek


== Referanser ==


== Eksterne lenker ==
(en) Roma på Internet Movie Database 
(no) Roma hos Filmfront 
(sv) Roma i Svensk Filmdatabas 
(da) Roma i Danmark Nationale Filminstitut 
(fr) Roma på Allociné 
(nl) Roma på MovieMeter 
(en) Roma på AllMovie 
(en) Roma på Rotten Tomatoes 
(en) Roma på Metacritic 
(en) Roma på Box Office Mojo
Brukerbehov

Brukerbehov er et begrep innen de tverrfaglige feltene menneske–maskin-interaksjon, tjenestedesign og interaksjonsdesign. Begrepet springer ut i fra Donald Normans konsept om brukersentrert utvikling (User Centric Design). Det betyr i korte trekk at designere i stedet for å falle for fristelsen ved å starte å lage og designe produkter og tjenester, i stedet skal kartlegge brukere og deres behov, for å kunne gi brukerne en bedre brukeropplevelse. Interaction Design Foundation (en) fremhever at målet er å skape user flow. Det kan være flere måter å kartlegge brukerbehov på, for eksempel ved hjelp av webanalyse, eller å utføre brukerintervjuer der brukernes behov kartlegges.


== Se også ==
Menneske–maskin-interaksjon
Interaksjonsdesign
Tjenestedesign
Brukeropplevelse
Informasjonsarkitektur


== Kilder ==
Soegaard, Mads and Dam, Rikke Friis (eds.). Encyclopedia of Human–Computer Interaction. Interaction Design Foundation.
Preece, J., Rogers, Y., & Sharp, H. (2015). Interaction design: Beyond human-computer interaction. John Wiley & Sons.
Interaction Design Foundation
Skjøren

Skjøren er et stedsnavn og et slektsnavn.
Skjøren gård (Sjøren), ligger i nordenden av Tunevannet, i Sarpsborg kommune.
Gården ble antatt ryddet i yngre jernalder, Og var i gammelnorsk tid delt i østre og vestre bruk.
Navnet "Skjøren" kommer av en tidligere betegnelsen på stedet, som var "Sjøenden",
og som betegnet nordenden på sjøen "Tunevannet", i tidligere Tune kommune.
Stedsnavnets historie: Siorarænda, i RB.  Siørren, i 1577.   Søren, i 1593.  Skjøren, i 1838. Sjøren, i 1886.
Alle med etternavnet "Skjøren", stammer fra dette stedet, i Sarpsborg.
Slektsnavnet Skjøren ble første gang brukt av eierfamilien av gården den gang, Otto Ols. Skjøren,  (f. 1857),Tune), med kone Theoline Kristine Skjøren,  (f. 1857,Tune), ( se folketelling 1900).
Alle med Familienavnet Skjøren, stammer fra denne familien.
( Det finnes noen som har tatt gårdsnavnet Skjøren som tillegg til eget slektsnavn, etter at gården  ble solgt til fremmede i 1936 ).
Elin Hallagård

Elin Hallagård Karlsson (født 4. januar 1989 i Göteborg) er en svensk tidligere håndballspiller, som sist spilte for den svenske klubben Sävehof og det svenske landslaget.
Hallagård ble tatt ut i bruttotroppen til det svenske kvinnelandslaget foran Håndball-EM 2018, men var ikke blant de 16 utvalgte. Hun ble allikevel hentet inn i troppen og erstatte Mathilda Lundström før hovedrundens første kamp mot Montenegro. Hun ble hentet inn som reserveforsvarer for Sabina Jacobsen som ble skadet.


== Referanser ==


== Eksterne lenker ==
(en) Elin Hallagård – Det europeiske håndballforbundet (EHF)
Ullvettern

Ullvettern er en innsjø nordøst for Kristinehamn i Värmland. Den regnes sammen med Frövettern som én innsjø, mens Alkvettern som også er forbundet og ligger på samme nivå, regnes som en separat innsjø. Systemet har avløp gjennom Knappforsen i øst til Lonnen og Timsälven.
I sjøen finnes abbor, gjedde og gjørs, samt en del hvitfisk og en tynn bestand av ørret.


== Se også ==
Liste over innsjøer i Skandinavia


== Referanser ==
Aimo Lahti

Aimo Johannes Lahti (født 28. april 1896 i Viiala, død 19. april 1970 i Jyväskylä) var en finsk våpendesigner og oppfinner som oppfant og utviklet en mengde våpen.


== Produkter ==
Noen av de viktigste våpenmodeller designet av Lahti:
Maskingevær:

Lahti-Saloranta M/26
7,62 ITKK 31 VKT
Sampo-konekivääriPistoler:

Lahti L-35Maskinpistoler:

Suomi M31Kanon:

Lahti L-39Maskinkanon:

20 ITK 40 VKT
Engern

Engern (latin: Angria eller Angaria) er et historisk område i dagens Tyskland, i delstatene Niedersachsen og Nordrhein-Westfalen. Navnet kommer av den germanske stammen angrivariere, som hadde blitt del av det saksiske stammeforbundet. Området var sentrert rundt byen Minden, sete for bispedømmet Minden siden 803.
I verket Res gestae saxonicae avgrenset kronikøren Widukind von Corvey området til å være den sentrale regionen av hertugdømmet Sachsen, liggende langs midtstrekningene av elven Weser mellom Westfalen og Ostfalen.
Angrivarienes landområder ble erobret av Karl den store under sakserkrigene. Ifølge Annales regni Francorum inngikk de angrivariske hærførerne en fredsavtale med karolingerriket ved Bückeburg i 775.
I 1180 avsatte keiser Fredrik 1. hertugen av Sachsen, Henrik Løve, og delte hertugdømmet inn i to deler gjennom den såkalte «Gelnhausen-bekjentgjørelsen». Hertugdømmet Westfalen ble tildelt erkebispedømmet Köln, mens Engern ble tildelt Bernhard av Anhalt, som brukte den saksiske hertugtittelen. Navnet «Engern» ble etter dette avleggs. På 1200-tallet ble det sentrale området langs Weser kjernen til grevskapet Hoya, som i 1582 ble arvet av huset Braunschweig-Lüneburg.


== Se også ==
Enger, lite tysk tettsted


== Referanser ==
Lucanus brivioi

Lucanus brivioi er en billeart i familien hjortebiller (Lucanidae).


== Kjennetegn ==
En stor (hannen 45-77 millimeter, hunnen 35-40 millimeter), mørkbrun hjortebille med noe lysere dekkvinger. Hannen har lange, krumme kjever, disse har en lang tann på innersiden litt utenfor midten, ellers ganske små tenner langs innerkanten, spissen er kløvet. De knebøyde antennene har vanligvis en fire-leddet vifte . Bakhodet har rundede tverrkjøler på sidene. Hannen hos denne artene utmerker seg ved at hode og kjever er svært store sammenlignet med resten av kroppen. Hunnen er blankt svart, kjevene nesten like lange som hodet.


== Levevis ==


== Utbredelse ==
Arten er utbredt i det sørlige Kina (Fujian, Guangxi, muligens også Yunnan).


== Systematisk plassering ==

Insekter, Insecta
Ordenen biller, Coleoptera
Underordenen Polyphaga
Overfamilien Scarabaeoidea
Familien hjortebiller, Lucanidae Latreille, 1806
Underfamilien Lucaninae Latreille, 1806
Stammen Lucanini Latreille, 1806
Slekten Lucanus Scopoli, 1763
Lucanus brivioi Zilioli, 2003
Lucanus brivioi brivioi Zilioli, 2003
Lucanus brivioi guangxii Schenk, 


== Referanser ==
K-D. Schenk (2009) Beschreibung einer neuen Gattung, zwei neuer Arten und einer neuen Unterart der Familie Hirschkäfer aus China, Provinz Guangxi (Coleoptera,Lucanidae). Beetles World 2: 1-6. [1]


== Eksterne lenker ==
(en) Lucanus brivioi i Global Biodiversity Information Facility 
Lucanus brivioi – detaljert informasjon på Wikispecies 
(en) Lucanus – kategori av bilder, video eller lyd på Commons
Lucanus pseudosingularis

Lucanus pseudosingularis er en billeart i famillien hjortebiller (Lucanidae).


== Kjennetegn ==
En stor (hannen 40-65 millimeter, hunnen ca. 40 millimeter), halvblank, mørklt brunlig hjortebille, kroppen for en stor del kledt med lys bestøvning. Mandiblene hos hannen er kraftige og krumme, med en liten tann omtrent to tredjedeler ute, forøvrig uten tenner, spissen er kløvet. De knebøyde antennene har vanligvis en fire-leddet vifte. Hodets side og bakhodet har markerte, høye kjøler hos store hanner, forkanten er nokså rett, clypeus med et kraftig, Y-formet framspring. Beina er mørke. Hunnen er mye bredere enn hannen, blankt kastanjebrun, kjevene omtrent to tredjedeler så lange som hodet.


== Levevis ==


== Utbredelse ==
Arten er bare kjent fra Yunnan.


== Systematisk plassering ==
Arten blir ofte plassert som en underart av Lucanus thibetanus.

Insekter, Insecta
Ordenen biller, Coleoptera
Underordenen Polyphaga
Overfamilien Scarabaeoidea
Familien hjortebiller, Lucanidae Latreille, 1806
Underfamilien Lucaninae Latreille, 1806
Stammen Lucanini Latreille, 1806
Slekten Lucanus Scopoli, 1763
Lucanus pseudosingularis Didier & Seguy, 1952


== Kilder ==
Alain Galant: Les Lucanidae du Monde. Nettside om arten


== Eksterne lenker ==
Bilder av arten Arkivert 7. desember 2018 hos Wayback Machine.
(en) Lucanus pseudosingularis i Global Biodiversity Information Facility 
Lucanus tibetanus – detaljert informasjon på Wikispecies 
(en) Lucanus – kategori av bilder, video eller lyd på Commons
Lucanus nangsarae

Lucanus nangsarae er en billeart i famillien hjortebiller (Lucanidae).


== Kjennetegn ==
En stor (hannen opptil 65 millimeter), blank, brunsvart hjortebille, dekkvingene kastanjebrune. Mandiblene hos hannen er krumme, med en tann nær roten og en nær den kløvede spissen, ingen små tenner. De knebøyde antennene har vanligvis en fire-leddet vifte. Hodets side og bakhodet har markerte, høye kjøler hos store hanner, forkanten med en U-formet innbuktet kjøl. Beina er mørke. 
Hunnen er svart, blankere enn hannen, kroppsformen nokså bred, kjevene litt kortere enn hodet.


== Levevis ==


== Utbredelse ==
Arten er bare kjent fra Myanmar.


== Systematisk plassering ==
Arten blir noen ganger plassert som en underart av Lucanus sericeus.

Insekter, Insecta
Ordenen biller, Coleoptera
Underordenen Polyphaga
Overfamilien Scarabaeoidea
Familien hjortebiller, Lucanidae Latreille, 1806
Underfamilien Lucaninae Latreille, 1806
Stammen Lucanini Latreille, 1806
Slekten Lucanus Scopoli, 1763
Lucanus nangsarae Nagai, 2000


== Kilder ==
Nagai, S. (2000): Twelve New Species, Three New Subspecies, Two New Status and with the Check List of the Family Lucnidae of Northern Myanmar. The Insect of Myanmar, 73-108.
Alain Galant: Les Lucanidae du Monde. Nettside om arten [1]


== Eksterne lenker ==
(en) Lucanus nangsarae i Global Biodiversity Information Facility 
Lucanus nangsarae – detaljert informasjon på Wikispecies 
(en) Lucanus – kategori av bilder, video eller lyd på Commons
Kroksundbrua

Kroksundbrua er en stålhengebro på fylkesvei 123 i Marker kommune i Østfold. Brua krysser Rødenessjøen, er 146 meter lang, og lengste spenn er 125 meter. Brua ble åpnet i 1964.


== Se også ==
Liste over broer i Norge
Liste over broer i Norge etter lengde


== Referanser ==
Acanthomigdolus

Acanthomigdolus er en slekt av biller som hører til familien trebukker (Cerambycidae).


== Utseende ==
En middelsstor, bred og kraftig, halvblank, ensfarget brunsvart trebukker. Hodet er stort og bredt, antennene er tynne, perlekjede-formede og nokså korte, omtrent så lange som hode + pronotum. Pronotum er rundet med en blank midtstripe, ellers kraftig punktert. Dekkvingene er parallellsidige med rettvinklede "skuldre". Beina er nokså korte.


== Utbredelse ==
Arten er bare kjent fra Argentina.


== Systematisk inndeling ==
Anoplodermatini og Hypocephalini blir ofte ført sammen i underfamilien Anoplodermatinae (som igjen blir ført enten til Vesperidae eller Cerambycidae).
Inndelingen følger Danilevsky (2006).

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien Vesperinae (eventuelt familien Vesperidae)
Gruppe Anoplodermatini Guérin-Méneville, 1840 (eventuelt underfamilien Anoplodermatinae]
Slekten Acanthomigdolus Bruch, 1941
Acanthomigdolus quadricollis (Bates, 1875)


== Kilder ==
BioLib - Anoplodermatini


== Eksterne lenker ==
(en) Acanthomigdolus i Global Biodiversity Information Facility 
(en) Acanthomigdolus hos ITIS 
Acanthomigdolus – detaljert informasjon på Wikispecies 
(en) Acanthomigdolus – kategori av bilder, video eller lyd på Commons
Longicorn ID - Anoplodermatini. Med bildegalleri [1]
Oversikt over artene Arkivert 6. desember 2018 hos Wayback Machine.
Paramigdolus

Paramigdolus er en slekt av biller som hører til familien trebukker (Cerambycidae).


== Utseende ==
En middelsstor, avlang, halvblank, svart trebukker, antennene er røde. Hodet er stort og bredt, antennene er tynne, perlekjede-formede, litt over halvparten så lange som kroppen. Oversiden er fint og tett punktert. Pronotum er rundet, i den bakre delen kraftig innsnevret. Dekkvingene er parallellsidige med rettvinklede "skuldre". Beina er nokså korte.


== Utbredelse ==
Arten er bare kjent fra Argentina.


== Systematisk inndeling ==
Anoplodermatini og Hypocephalini blir ofte ført sammen i underfamilien Anoplodermatinae (som igjen blir ført enten til Vesperidae eller Cerambycidae).
Inndelingen følger Danilevsky (2006).

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien Vesperinae (eventuelt familien Vesperidae)
Gruppe Anoplodermatini Guérin-Méneville, 1840 (eventuelt underfamilien Anoplodermatinae]
Slekten Paramigdolus Dias, 1986
Paramigdolus tetropioides (Fairmaire, 1893)


== Kilder ==
BioLib - Anoplodermatini


== Eksterne lenker ==
(en) Paramigdolus i Encyclopedia of Life 
(en) Paramigdolus i Global Biodiversity Information Facility 
Paramigdolus – detaljert informasjon på Wikispecies 
(en) Paramigdolus – kategori av bilder, video eller lyd på Commons
Longicorn ID - Anoplodermatini. Med bildegalleri [1]
Oversikt over artene Arkivert 6. desember 2018 hos Wayback Machine.
Araby

Araby er en brasiliansk film fra 2017, regissert av João Dumans og Affonso Uchoa. Filmen vant hovedkonkurransen under Film fra Sør 2017.


== Handling ==
Andre (spilt av Murilo Caliari) blir sendt for å gjøre et ærend av en tante. Men underveis oppdager han en notatbok som tilhører en fabrikk-arbeider, Cristiano (spilt av Aristides de Sousa) som har blitt alvorlig skadet. Notatboken avslører et håndskrevet memoar fra Cristianos reiser det siste tiåret.
Gjennom alle disse skriveriene avslører Cristiano livet sitt - samt de forskjellige menneskene, stedene og opplevelsene han har møtt underveis.


== Rolleliste ==
Murilo Caliari som Andre
Aristides de Sousa som Cristiano
Renata Cabral som Ana
Renan Rovida som Renan


== Referanser ==


== Eksterne lenker ==
(en) Araby på Internet Movie Database 
(en) Araby på Rotten Tomatoes 
(en) Araby på Metacritic 
(en) Araby på Box Office Mojo
Mysteria

Mysteria er en slekt av biller som hører til familien trebukker (Cerambycidae).


== Utseende ==
Middelsstore, slanke, blanke, rødbrune trebukker. Hodet er forholdsvis lite uten forstørrede kjever, fasettøynene nokså små. Antennene er lange og tynne, omtrent så lange som kroppen, kan være noe kamformede hos hannen. Pronotum er forholdsvis lite, avrundet firkantet, bredest nær forkanten, rettlinjet avsmalnende bakover. Dekkvingene er jevnbrede med rettvinklede "skuldre", forholdsvis tynne uten opphøyde ribber eller punktrader. beina er middels lange.


== Utbredelse ==
Slekten er utbredt i det sørlige Sør-Amerika (Brasil, Paraguay, Uruguay og Argentina).


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien Vesperinae (eventuelt familien Vesperidae)
Gruppe Mysteriini Prosen, 1960
Slekten Mysteria Thomson, 1861
Mysteria cylindripennis Thomson, 1860
Mysteria darwini (Lameere, 1902)
Mysteria lacordairei (Lameere, 1902)
Mysteria minuta Dias, 1988
Mysteria seabrai Dias, 1988


== Kilder ==
Cerambycidae of the World - Mysteriini [1]


== Eksterne lenker ==
(en) Mysteria i Encyclopedia of Life 
(en) Mysteria i Global Biodiversity Information Facility 
Mysteria – detaljert informasjon på Wikispecies 
Bilder av artene Arkivert 12. desember 2016 hos Wayback Machine.
Worldwide Cerambycoidea Photo Gallery. Fotogalleri med bilder av arter fra hele verden.
Butterflies and Beetles of Argentina - Cerambycidae [2]
Pathocerus

Pathocerus er en selkt av biller som hører til familien trebukker (Cerambycidae).


== Utseende ==
En ganske stor, avlang, blank, rødbrun trebukk (gjerne 20–35 mm), hunnen betydelig større enn hannen. Hannen har lange, kamformede antenner, hos hunnen er de korte og tradformede. Hodet er forholdsvis lite uten forstørrede kjever, fasettøynene store hos hannen, mindre hos hunnen. Pronotum er forholdsvis lite, med rundede sider, bredest litt foran midten. Dekkvingene er parallellsidige med rettvinklede "skuldre", hver dekkvinge med to fine, opphøyde lengderibber. Beina er tynne og middels lange.


== Utbredelse ==
Arten er utbredt i det sørøstlige Brasil, Bolivia, Paraguay og Argentina.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien Vesperinae (eventuelt familien Vesperidae)
Gruppe Mysteriini Prosen, 1960
Slekten Pathocerus Waterhouse, 1901
Pathocerus wagneri Waterhouse, 1901


== Kilder ==
Cerambycidae of the World - Mysteriini [1]


== Eksterne lenker ==
(en) Pathocerus i Encyclopedia of Life 
(en) Pathocerus i Global Biodiversity Information Facility 
(en) Kategori:Pathocerus – bilder, video eller lyd på Wikimedia Commons 
Pathocerus – detaljert informasjon på Wikispecies 
Worldwide Cerambycoidea Photo Gallery. Fotogalleri med bilder av arter fra hele verden.
Butterflies and Beetles of Argentina - Cerambycidae [2]
Bilde av hann og hunn
Tor Jørgen Melien

Tor Jørgen Melien (født 1956) er en norsk historiker, forfatter og tidligere offiser i marinen som kommandørkaptein (p). Han har vært redaktør av Norsk Militært Tidsskrift i perioden 2007–2010 og i 2014.


== Utvalgte arbeider ==
Iver Huitfeldt og slaget i Køge Bugt 1710. Oslo 2010.
Våre hemmelige soldater. Norske spesialstyrker 1940-2012. Oslo 2012.
Forsvarets sanitet helse for stridsevne 1941-2016. Oslo 2016.


== Referanser ==
Pseudopathocerus

Pseudopathocerus er en slekt av biller som hører til familien trebukker (Cerambycidae).


== Utseende ==
En ganske stor, avlang, blank, rødbrunlig trebukk (gjerne 25–30 mm). Hannen har kamformede antenner som er rundt to tredjedeler så lange som kroppen. Hodet er forholdsvis lite uten forstørrede kjever. Pronotum er forholdsvis lite, med rundede sider, bredest litt foran midten. Dekkvingene er parallellsidige med rettvinklede "skuldre". Beina er tynne og middels lange.


== Utbredelse ==
Arten er utbredt i Brasil, Paraguay og Argentina.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien Vesperinae (eventuelt familien Vesperidae)
Gruppe Mysteriini Prosen, 1960
Slekten Pseudopathocerus Dias, 1988
Pseudopathocerus humboldti (Lameere, 1912)


== Kilder ==
Cerambycidae of the World - Mysteriini [1]


== Eksterne lenker ==
(en) Pseudopathocerus i Encyclopedia of Life 
(en) Pseudopathocerus i Global Biodiversity Information Facility 
Pseudopathocerus – detaljert informasjon på Wikispecies 
Bilder av arten Arkivert 9. desember 2018 hos Wayback Machine.
Worldwide Cerambycoidea Photo Gallery. Fotogalleri med bilder av arter fra hele verden.
Butterflies and Beetles of Argentina - Cerambycidae [2]
Sykloaddisjon

Sykloaddisjon er en kjemisk reaksjon hvor to eller flere umettete molekyler (eller deler av samme molekyl) kombineres for å danne en ringstruktur. Mange av reaksjonene er konserterte reaksjoner, og dermed perisykliske. Ikke-konserterte sykloaddisjoner er ikke perisykliske. Som en klasse av addisjonsreaksjoner vil sykloaddisjon tilate dannelsen av karbon-karbon bånd uten bruk av en nuklofil eller elektrofiller. 
Med hensyn på notasjon er det to som er i bruk i dag. Den eldste notasjonen er basert på størrelsen av den lineære arrangementer av atomer i reaktantene. Paranteser blir brukt (i + j + ...) hvor variablene er antall lineære atomer i hver reaktant. Diels-Alder reaksjonen er en (4+2)-sykloaddisjon og en 1,3-dipolar sykloaddisjon er(3 + 2)-sykloaddisjon. 
En nyere notasjon som IUPAC foretrekker som først ble foreslått av Woodward og Hoffmann, bruker kantede parenteser for å indikere antall elektroner som er innvolvert i reaksjonen. I [i+j+...] notasjonen vil Diels-Alder reaksjonen være en [4+2]-sykloaddisjon og 1,3-dipolar sykloaddisjon er også en [4+2]-sykloaddisjon.


== Typer sykloaddisjoner ==
Diels-alder reaksjon
Huisgen sykloaddisjon
Nitrone-olefin sykloaddisjon
Jernkatalysert 2+2 olefin sykloaddisjon
Cheletropisk reaksjon


== Kilder ==